– Князя Гедыміна. Я маю сваю асаблівую сімпатыю да яго, ён вельмі наш чалавек, стараўся збіраць беларускі этнас. Кажучы словамі з Бібліі, той, хто збірае, не рассейвае. Езус у Евангеллі кажа: “Той, хто збірае, а не рассейвае, той Мой”. Мужнасць і адважнасць Гедыміна, Вітаўта… А з літаратараў – перш за ўсё Уладзімір Караткевіч і Васіль Быкаў, людзі, пісьменнікі, якія паказвалі праз сваё пісьменства адданасць сваёй Бацькаўшчыне і сваёй роднай мове. Любілі насамрэч тое, што наша, беларускае.